**Vážení rodičia!**

Život žiaka sa stáva každým rokom nákladnejším. Na škole si to veľmi dobre uvedomujeme. Pre našich žiakov preto vydávame medzinárodný preukaz ISIC/EURO<26, ktorý je identifikačným preukazom žiaka našej školy a Vám môže ušetriť desiatky až stovky eur.

**S preukazom získava Vaše dieťa možnosť:**

* **využiť** **zľavy** nie len na Slovensku, ale aj vo svete. Napr. v papiernictve Ševt, v kinách Cinema City a CINEMAX, na lyžovačke v Tatrách a v iných zimných a letných strediskách, pri občerstvení v McDonald´s, Subway či Burger King, pri nákupe oblečenia v obchodoch RESERVED, House a na ďalších asi 1.400 miestach na Slovensku. Viac na [www.isic.sk/zlavy-na-slovensku](http://www.isic.sk/zlavy-na-slovensku/).
* **uplatniť si nárok na bezkonkurenčný študentský paušál Go Safe Yoxo** s veľkým obsahom dát – 17GB, s nekonečnými hovormi a SMS, ktorý je dostupný výhradne pre držiteľov preukazov ISIC. Viac na [www.isic.sk/pausalpreteba](http://www.isic.sk/pausalpreteba/).
* **cestovať jednoduchšie s lístkami alebo električenkou v mobile** v aplikácii IDS BK **v celom Bratislavskom kraji.** Viac na [www.isic.sk/cestujsappkou](https://www.isic.sk/cestujsappkou/)
* pri cestovaní po Slovensku využiťpreukaz ako **multifunkčnú dopravnú kartu** pre MHD, SAD a vlakovú dopravu na zľavnené cestovné - viac na [www.preukazstudenta.sk](http://www.preukazstudenta.sk/) a [www.ubian.sk](https://www.ubian.sk/).
* využiť aj 50% zľavu na vlaky v Čechách.
* **mať jeden preukaz platný v interných systémoch školy** pre evidenciu dochádzky či stravovania.

Pre žiakov je dôležité, **aby mohli preukaz plnohodnotne využívať a cestovať za študentské ceny už od prvého dňa**. Preto bude naša škola preukazy objednávať tak, aby sme ich žiakom odovzdali ešte pred začiatkom šk. roka, prípadne prvý školský deň.

Je potrebné, aby ste:

* uhradili poplatok **22€** jednoducho podľa inštrukcie tu:

[www.isic.sk/platbaskoly](http://www.isic.sk/platbaskoly)

**7.7.2023**

a to ideálne počas mesiacov jún a júl, **najneskôr do ...............................**, nakoľko doručenie na školu môže pre veľký záujem trvať 2-3 týždne a preukazy uhradené neskôr nemusia byť pripravené v 1. školský deň.

*Táto suma zahŕňa poplatok za licenciu ISIC/EURO<26 (10€) a poplatok za výrobu čipového preukazu a za jeho použitie u dopravcov (12€) na školský rok 2023/2024.*

* pripravili si 1 fotografiu žiaka (rozmer 25x25 mm), ktorú umiestnite na preukaz pri jeho prevzatí

Preukaz si budete môcť prevziať **28.8. – 31.8.2023 od 8:00 – 13:00hod.**

****

Preukaz dostanete predpripravený na použitie vo všetkých jeho funkciách (pre použitie ako dopravnej karty je treba dobiť kredit/zakúpiť lístok priamo u konkrétneho dopravcu). Až v ďalších rokoch sa platnosť preukazu predlžuje kúpou a nalepením známky ISIC (10€ *ISIC licencia na zľavy a paušál*) a SMS-kou (3,60€ *predĺženie preukazu na cestovanie*).

*Využívajte Vy a Vaše deti výhody medzinárodného preukazu ISIC tak,*

*ako to robia držitelia preukazov a ich rodičia na celom svete.*